Novo je jutro
Novo je jutro je CD sarajevske Pop, rok grupe Teška industrija, kojeg je 24. januara 2020. objavila zagrebačka diskografska kuća Croatia Records. Snimljen je dvije godine nakon njihovog promotivnog CD-a "Sve mogu lažima". Muziku, tekst i aranžman za pjesmu "Novo je jutro" napisao je gitarist i vođa ovog sastava Vedad Hadžiabdić. I u ovom muzičkom djelu nastavljen je stil komponiranja pop rok pjesama u modernijem aranžmanu, koji se može čuti na njihovom prethodnom albumu. Iskusni muzičari Hadžiabdić i Ivica Propadalo napravili su dobru muzičku kombinaciju sa novom mladom pjevačicom iz Hrvatske Gabrielom Babić, klavijaturistom Sinišom Reljićem i bubnjarem Matejem Petanjekom, koji su pokazali u ovoj pjesmi dobar kvalitet muziciranja. Promotivni CD "Novo je jutro" grupe Teška industrija predstavlja još jedan dobar primjer muzičke saradnje veterana sarajevske pop rok scene i mladih muzičara iz Hrvatske. Producenti su bili Dragana Todorović i Ivica Propadalo.